இந்த வாரம் உழைப்பு அதிகரிக்கும். ராசிநாதன் புதன் ஆறாமிடத்தில் மறைந்திருந்தாலும் குரு சாரம் பெற்றிருப்பது நல்ல பலன்களைத் தரும். குழப்பங்கள் நீங்கி மனத்தெளிவு உண்டாகும். முயற்சிகளில் எதிர்பார்த்த பலன் கிடைக்கும். வழக்குகளில் சாதகமான போக்கு காணப்படும். தொழில் இடத்தை அதன் அதிபதி குருவே பார்ப்பதால் வியாபார முயற்சிகள் அனைத்தும் வெற்றி பெறும். உத்தியோகத்தில் இடமாற்றம் உண்டாகலாம். அரசாங்க அனுகூலம் கிடைக்கும். குடும்பத்தில் வீண் பேச்சால் மனவருத்தம் உண்டாகலாம். உறவினர், நண்பர்களிடம் பழகும்போது கவனம் தேவை. பெண்களுக்கு, குழப்பங்கள் நீங்கும். கலைத் துறையினருக்கு, காரிய வெற்றிக்குத் தேவையான உதவிகள் கிடைக்கும். அரசியல்வாதிகளுக்கு, வீண் வழக்கு விவகாரங்கள் வரலாம். மாணவர்களுக்கு, முயற்சிகளில் எதிர்பார்த்த பலன் கிடைப்பதில் தாமதம் ஏற்படும்.